ญะฮันนัม

ญะฮันนัม  : "นรก"ในศาสนาอิสลามมักสื่อถึงสถานที่ลงโทษผู้ปฏิเสธศรัทธาในชีวิตหลังความตาย การลงโทษจะหนักหรือไม่นั้น ขึ้นอยู่กับบาปกรรมที่ทำตอนยังมีชีวิต ส่วนในอัลกุรอาน ญะฮันนัมมักถูกอ้างอิงในชื่อ "อันนาร" (النار‎ ("ไฟ")), "ญะฮีม" (جحيم‎ ("ไฟที่ลุกโชน")), "ฮุฏอมะฮ์" (حطمة‎ ("สิ่งที่แตกเป็นชิ้นๆ")), "ฮาวิยะฮ์" (هاوية‎ ("เหวลึก")), "ละซอ" (لظى‎), "ซะอีร์" (سعير‎ ("ประกายไฟ")), "ซะก็อร" (سقر‎) และเป็นชื่อของประตูนรกต่าง ๆ
หลักฐาน.
ชาวมุสลิมส่วนใหญ่รู้เรื่องนี้มาจากคำภีร์อัลกุรอาน รายงานจากEinar Thomassen นักวิชาการที่พบข้อมูลเกี่ยวกับญะฮันนัม/นรกอยู่เกือบ 500 แห่ง (โดยมีชื่อที่แตกต่างกัน) ในอัลกุรอาน
กุรอาน.
ในอัลกุรอานได้กล่าวถึงนรกไว้หลายแบบ "อัน-นาร" (ไฟ) ถูกใช้ไป 125 ครั้ง, "ญะฮันนัม" 77 ครั้ง, "ญะฮีม" (ประกายไฟ) 26 ครั้ง และอธิบายถึงคุณลักษณะของนรกไว้หลายแบบ เช่น มีความโหดร้าย, น้ำเดือด ลมร้อน และควันดำ เสียงตะคอกและเสียงน้ำเดือด ซึ่งทำให้ผู้อยู่ในนั้นหมดหวังและร้องไห้ ผิวที่ถูกไหม้ถูกเปลี่ยนเป็นผิวใหม่เพือที่จะได้รับการลงโทษอย่างเจ็บปวด, การดื่มน้ำที่เป็นหนอง และความตายปรากฏทุกด้านแต่พวกเขากลับไม่ตาย พวกเขาถูกขึงด้วยโซ่ยาว 70 ศอก ใส่เสื้อที่ทำมาจากไฟ และมีไฟล้อมรอบหน้าของพวกเขา แล้วถูกราดน้ำเดือดไว้บนหัว ทำให้ผิวหนังและสิ่งที่อยู่ด้านในละลาย และถูกแขวนด้วยตะขอเหล็กเพื่อที่จะดึงพวกเขากลับถ้าพวกเขาพยายามที่จะหนี พวกเขายอมรับการทำผิด และการวิงวอนขอการให้อภัยนั้นไม่เป็นที่ตอบรับ
มีการอธิบายถึงญะฮันนัมว่า มันอยู่ใต้สวรรค์ มี 7 ประตู แต่ละประตูจะมีไว้สำหรับกลุ่มหนึ่งของผู้ทำบาป. ในอัลกุรอานได้กล่าวถึงผู้ทำความผิดที่ "ถูกลงโทษตามผลกรรมที่ตนก่อไว้" ส่วนพวกหน้าไหว้หลัวหลอกจะอยู่ในนรกชั้นที่ต่ำที่สุด
ภาพลักษณ์ของญะฮันนัม.
นรกญะฮันนัมมักถูกกล่าวว่าเป็นเหวที่มีลมที่แผดเผาและมีสะพานอัซ-ซิรอตอยู่ด้านบน โดยที่ประตูนรกจะมีเทวทูตมาลิกและบรรดาเทวทูตของท่านคุมอยู่ และในส่วนลึกของญะฮันนัมจะมีต้นซักกูมที่มีผลเหมือนหัวปิศาจ และผู้ที่ทำบาปจะถูกทรมานโดยซะบานิยะฮ์ ส่วน#เปลี่ยนทาง และ#เปลี่ยนทาง กล่าวถึงเส้นทางที่พาไปนรก 
สถานที่ตั้งของนรก.
นักวิชาการมีความคิดที่ต่างกันเกี่ยวกับที่ตั้งของนรก. บางคนเชื่อว่ามันอยู่ที่บ่อซัลเฟอร์ในฮัดเราะเมาต์ ส่วนบางคนเชื่อว่ามันอยู่ในเทือกเขาแห่งฮินโนม. ในศิลปะเปอร์เซีย ประตูสู่นรกอยู่ในบริเวณที่เรียกว่า "วาดีญะฮันนัม" ในประเทศอัฟกานิสถาน
ตลอดกาลหรือชั่วคราว.
บรรดาอุลามายังไม่มีข้อยอมรับอีกว่าพวกเขาจะอยู่ในนรกตลอดกาลหรือไม่. บางอายะฮ์ในอัลกุรอานได้กล่าวถึงความเป็นอมตะในสวรรค์กับนรก.
ความเชื่อส่วนใหญ่ของชาวมุสลิมคือ ชาวมุสลิมอยู่ในนรกแค่ชั่วคราว แต่ชนชาติอื่นจะอยู่ในนรกถาวร
ข้อความ.
มีหลักฐานจากอัลกุรอาน อายะฮ์ที่25:12: "เมื่อนรกญะฮันนัมเป็นพวกเขาจากที่ไกล ๆ พวกเขาก็จะได้ยินเสียงคุไหม้และเสียงเดือดพล่านของมัน". และในฮะดีษหนึ่งกล่าวว่า พระองค์อัลลอฮ์ทรงตรัสกับญะฮันนัมว่า เจ้าเต็มแล้วหรือ? มันได้ตอบว่า: "จะมีคนมาเพิ่มอีกไหม?"
ญะฮันนัมตามนิกายซุนนี.
ชาวซุนนีได้แบ่ง "ญะฮันนัม" เป็น 7 ชั้น ได้แก่:
ฮะดีษ.
ในฮะดีษได้กล่าวถึงลักษณะของ"ญะฮันนัม" อยู่หลายประการ ตัวอย่างเช่น ถ้ามีหินถูกโยนลงในนั้น มันจะใช้เวลา 70 ปีก่อนที่จะถึงด้านล่าง (ถ้านำไปใช้ในเครื่องคิดเลข หลุมนี้จะมีความลึกมากกว่า 190,000,000 กม. ซึ่งมีระยะทางไกลกว่าระยะทางระหว่างดวงอาทิตย์กับโลก) ความกว้างของกำแพงนรกจะมีความยาวเท่ากับการเดินเท้าเป็นเวลา 40 ปี มาลิกในฮะดีษได้กล่าวว่าท่านศาสดามุฮัมมัดได้กล่าวว่าไฟใน "ญะฮันนัม" มีความร้อนมากกว่าไฟบนโลกถึง 70 เท่า และไฟนั้น "ดำยิ่งกว่าน้ำมันดิน".
บางคนถูกสัญญาไว้ว่าจะอยู่ในนรกแล้ว โดยมีบันทึกไว้ในฮะดีษและอัลกุรอาน เช่น: ฟิรเอาน์ (ฟาโรห์ในหนังสืออพยพ), ภรรยาของนบีนูฮ์กับลูฏ และอบูละฮับกับภรรยาของเขา (เป็นศัตรูกับศาสดามุฮัมมัด)
ศาสดามุฮัมมัดได้กล่าวว่า ชาวนรกส่วนใหญ่เป็นผู้หญิง เพราะพวกเธอมักจะนินทา, ชอบคาดเดา และพูดพล่อย
ในฮะดีษหนึ่งกล่าวว่า ในทุกๆ หนึ่งคนจาก 1,000 คนในวันกิยามะฮ์ จะมี 999 จะต้องอยู่ในไฟนรก ส่วนหนึ่งคนนั้นจะเข้าสวรรค์
ในฮะดีษที่บันทึกโดยมุสลิมไว้ว่า ศาสดามุฮัมมัดกล่าวว่าคนที่ฆ่าตัวตายจะอยู่ในญะฮันนัมตลอดกาล
การใช้ภาชนะที่ทำมาจากเหล็กมีค่ามีส่วนในการตกนรก ตามฮะดีษที่กล่าวว่า: "ใครที่ดื่มจากภาชนะที่ทำมาจากเงิน เขาได้นำไฟนรกเข้าไปในท้องแล้ว" หรือทรมานแมวจนตาย: "หญิงคนหนึ่งกำลังถูกทรมานและถูกนำเข้าไปในนรก เพราะว่าเธอขังแมวของเธอไว้ข้างในกรงจนมันตายเพราะความหิวโหย"
มีอย่างน้อยฮะดีษหนึ่งได้กล่าวถึงการเลี่ยงนรกไว้ว่า: "... จะไม่มีใครเข้านรก ถ้าในใจของเขามีความศรัทธาเล็กน้อย”
หมายเหตุ.
<templatestyles src="Reflist/styles.css" />